Diari Oficial de la Generalitat Valenciana


Sumari del DOGV 5865, del 07-10-2008 (2008/11966)

ORDE de 22 de setembre de 2008, de la Conselleria d'Agricultura, Pesca i Alimentació, per la qual es regulen les bases de l'ajuda a l'apicultura per a la millora de la biodiversitat per al període 2008-2013.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/09/22/(2)/dof/vci/html**

### Dades del document

Número de DOGV
:   5865

Data del DOGV
:   07-10-2008

Secció del DOGV
:   I. DISPOSICIONS GENERALS

Número del document
:   2008/11342


Data del document
:   22-09-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * persona física
    * jove agricultor
    * ajuda a l'agricultura
    * agricultora
    * legislació
    * persona jurídica
    * apicultura
    * petita i mitjana empresa
    * agricultor
    * agricultura biològica
    * mel
    * suport econòmic

ORDE de 22 de setembre de 2008, de la Conselleria d'Agricultura, Pesca i Alimentació, per la qual es regulen les bases de l'ajuda a l'apicultura per a la millora de la biodiversitat per al període 2008-2013. [2008/11283]  
En el Reglament (CE) núm. 1698/2005, del Consell, de 20 de setembre de 2005, sobre l'ajuda al desenvolupament rural a través del Fons Europeu Agrícola de Desenvolupament Rural (FEADER), s'establix el marc d'aplicació de les ajudes comunitàries en favor d'un desenvolupament rural sostenible.   
En el Reglament (CE) núm. 1974/2006, de la Comissió, de 15 de desembre de 2006, s'establixen les disposicions d'aplicació del Reglament (CE) núm. 1698/2005, del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).  
En el Reglament (CE) núm. 1975/2006, de la Comissió, de 7 de desembre de 2006, s'establixen disposicions d'aplicació del Reglament (CE) núm. 1698/2005, del Consell, pel que fa a l'aplicació dels procediments de control i la condicionalitat en relació amb les mesures d'ajuda al desenvolupament rural.  
En l'article 77 de la Llei 14/2005, de 23 de desembre, de la Generalitat, de Mesures Fiscals, de Gestió Financera i Administrativa i d'Organització de la Generalitat, es va crear l'Agència Valenciana de Foment i Garantia Agrària com a entitat autònoma i se li atribuïa com a finalitat pròpia l'execució de les polítiques de foment del sector agrari i, especialment, la gestió àgil, eficaç i eficient de les línies d'ajuda establides en el marc d'estes polítiques. Així mateix, l'Agència garantix l'aplicació amb totes les seues exigències d'organització i funcionament dels requisits establits pels reglaments europeus dels fons abans esmentats per al desenvolupament de les funcions d'organisme pagador de les ajudes comunitàries en què la Generalitat tinga la competència de gestió, resolució i pagament.  
En el Decret 124/2006, de 8 de setembre, del Consell, es va designar l'Agència Valenciana de Foment i Garantia Agrària com a organisme pagador de les despeses corresponents a la política agrària comuna a la Comunitat Valenciana i es va establir la seua organització i funcionament.  
Esta orde es dicta a l'empara de la normativa citada i respectant els requisits establits en la Llei 38/2003, de 17 de novembre, General de Subvencions, així com en el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
L'objectiu de la subvenció que regula esta orde està inclòs en el Programa de Desenvolupament Rural de la Comunitat Valenciana 2007/2013, aprovat per mitjà de la Decisió de la Comissió C(2008) 3841, de 16 de juliol de 2008, com a pla estratègic, com a submesura 214.6, apicultura per a la millora de la biodiversitat.  
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 47.3 del text refós de la Llei d'Hisenda Pública de la Generalitat,   
ORDENE  
Article 1. Objecte i àmbit d'aplicació  
Esta orde té com a objecte establir les bases reguladores de l'ajuda a l'apicultura per a la millora de la biodiversitat per al període 2008-2013. L'ajuda es concedirà als titulars d'explotacions apícoles de la Comunitat Valenciana que subscriguen de forma voluntària els compromisos agroambientals que es descriuen en l'article 4 d'esta orde.  
A la Comunitat Valenciana, l'àmbit d'aplicació d'este règim d'ajudes serà el dels municipis inclosos en zones desfavorides de muntanya i zones desfavorides per despoblament, així com les àrees incloses en la Xarxa Natura 2000.  
Article 2. Definicions  
A l'efecte d'esta orde, s'entendrà per:  
Sol·licitud inicial d'ajudes: la sol·licitud per a participar en el règim de l'ajuda a l'apicultura per a la millora de la biodiversitat del Programa de Desenvolupament Rural de la Comunitat Valenciana del període de programació 2007-2013.  
Sol·licitud de pagament anual: la sol·licitud anual que conté la definició dels elements que donen dret al pagament de l'ajuda corresponent a una campanya determinada.  
Per a altres conceptes, caldrà ajustar-se a les definicions que conté la Llei 19/1995, de 4 de juliol, de Modernització de les Explotacions Agràries.  
Article 3. Beneficiaris  
Podran ser beneficiaris de l'ajuda a l'apicultura per a la millora de la biodiversitat els titulars d'explotacions apícoles que complisquen la condició de petita i mitjana empresa, segons la definició de l'annex I del Reglament 70/2001, relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses, tant si són persones físiques o jurídiques com les comunitats de béns o qualsevol altre tipus d'unitat econòmica o patrimoni separat que, encara que no tinguen personalitat jurídica, puguen dur a terme els projectes, les activitats o els comportaments o es troben en la situació que motiva la concessió de la subvenció, que estiguen inscrits en el Registre d'Explotacions Ramaderes de la Comunitat Valenciana creat per mitjà de la Llei 6/2003, de 4 de març, de Ramaderia de la Comunitat Valenciana, que ho sol·liciten i que complisquen els requisits següents:  
a) Tindre inscrita l'explotació apícola en el Registre d'Explotacions Ramaderes de la Comunitat Valenciana, amb un mínim de 150 ruscos en la data de presentació de la sol·licitud.  
b) Formalitzar i complir un compromís amb les condicions descrites en l'article 4, per un període almenys de cinc anys, en tot o en part de l'explotació.  
c) Sol·licitar anualment el pagament de l'ajuda de la mesura agroambiental prevista en esta orde.  
Els beneficiaris hauran de complir les obligacions establides en l'article 14 de la Llei 38/2003, de 17 de novembre, General de Subvencions, i com a beneficiaris d'ajudes finançades pel FEADER hauran de sotmetre's tant als controls a realitzar per l'òrgan gestor com a qualssevol altres actuacions de comprovació i control financer que corresponen a la Intervenció General i a qualsevol altre organisme amb competències de control de fons FEADER, en relació amb les subvencions i ajudes concedides, i aportar tota la informació que els siga requerida en l'exercici d'estes actuacions.  
Article 4. Compromisos dels beneficiaris  
Els beneficiaris formalitzaran un compromís pel qual es comprometen a complir les condicions següents:  
- Mantindre el nombre de ruscos que declare en el compromís. No obstant això, s'admetrà en la sol·licitud de pagament anual una disminució en el nombre de ruscos respecte al compromís inicial no superior al 20%.  
- Complir la definició d'apicultor professional del Reial Decret 209/2002, de 22 de febrer, pel qual s'establixen normes d'ordenació de les explotacions apícoles.  
- Mantindre actualitzat el llibre de registre d'explotació apícola.  
- Portar un llibre de comptabilitat de l'explotació en què es registren totes les vendes i compres que s'efectuen.  
- Tindre tots i cada un dels ruscos dels assentaments acollits a la mesura identificats de forma indeleble i amb el número que establisca la normativa reguladora del Registre d'Explotacions Apícoles.  
- Cada rusc haurà de disposar almenys de dos hectàrees per a trescament.  
- No superar els 80 ruscos per assentament.  
- Respectar una distància mínima entre assentaments (propis o d'altres apicultors) d'un quilòmetre.  
- No subministrar a les abelles alimentació estimulant que continga pol·len.  
- Aplicar sistemes de lluita integrada contra la varroasi i altres malalties associades, amb independència del compliment de la normativa sanitària.  
- Retindre els assentaments declarats per l'apicultor al territori de la Comunitat durant la major part de l'any (període de retenció).  
- Comunicar a la Direcció General de Producció Agrària, amb una antelació mínima de 15 dies a la seua instal·lació, les coordenades UTM dels assentaments.  
- Durant el període de retenció, es comunicaran a la Direcció General de Producció Agrària totes les baixes produïdes en els ruscos en el termini màxim dels 10 dies següents a la baixa.  
- Complir amb els requisits legals de gestió i les bones condicions agràries i mediambientals que se'ls puguen aplicar.  
La ubicació dels assentaments tindrà com a objecte afavorir la vegetació entomòfila en ecosistemes amb biodiversitat fràgil, per a la qual cosa es localitzaran en algun dels municipis que es detallen en l'annex, o en zones incloses en la Xarxa Natura 2000.  
Article 5. Incompatibilitats  
La percepció de les ajudes regulades en esta orde és incompatible amb qualsevol altra ajuda de l'administració nacional o comunitària destinada a la mateixa finalitat, així com amb les ajudes per cessament anticipat de l'activitat agrària.  
Article 6. Sol·licituds  
Per mitjà d'una resolució del director de l'Agència Valenciana de Foment i Garantia Agrària, es realitzarà la convocatòria pública de les ajudes regulades en esta orde. La resolució es publicarà en el Diari Oficial de la Comunitat Valenciana.  
Les sol·licituds es presentaran en la forma i el termini que es determinen en la convocatòria corresponent, d'acord amb el model de sol·licitud que s'hi detallarà.  
Els interessats sol·licitaran el primer any la seua inclusió en el règim d'ajudes del programa. La resta d'anualitats hauran de sol·licitar el pagament anual per a tindre dret al pagament de l'ajuda.  
En cas de no presentar la sol·licitud de pagament anual en alguna de les anualitats, i si durant eixe període s'ha continuat complint els compromisos, condicionat a la seua verificació, el titular continuarà en el programa i no percebrà les ajudes corresponents a eixe any.  
Si el titular de l'explotació no sol·licita l'ajuda agroambiental en dos anys o més dels cinc del compromís, la incorporació a la mesura agroambiental es resoldrà. En este cas, l'interessat hauria de reintegrar els imports anteriorment percebuts en concepte de la mesura agroambiental d'apicultura.  
El beneficiari haurà de comunicar a l'òrgan concedent, en la sol·licitud d'ajuda, així com en qualsevol altre moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
Article 7. Sol·licituds de canvi de titularitat de l'expedient  
1. Si durant el període de vigència del compromís el beneficiari traspassa totalment o parcialment la seua explotació a una altra persona, esta podrà assumir el compromís durant el període que quede per complir. Si no se subroga el compromís, el beneficiari estaria obligat a reembossar les ajudes percebudes més els interessos legalment establits.  
2. El termini per a comunicar, per part del beneficiari, el canvi de titularitat, així com la sol·licitud del nou titular, serà l'indicat en la convocatòria anual. Els canvis motivats per causes de força major podran realitzar-se en el termini dels deu dies hàbils següents a la data en què el beneficiari o el seu drethavent estiga en condicions de fer-ho.  
3. En la sol·licitud hauran de figurar les dades del nou titular i els de l'anterior titular juntament amb la conformitat que dóna traspàs al total o part de l'explotació. La sol·licitud haurà d'estar firmada pels dos titulars.  
4. Així mateix, haurà d'adjuntar a la sol·licitud la documentació acreditativa de la seua identitat i la resta de documentació necessària especificada en l'orde de convocatòria.  
Article 8. Quantia de les ajudes  
El càlcul de l'ajuda es farà en funció de la superfície adscrita al nombre de ruscos considerant els límits i la quantia que s'indiquen a continuació:  
- El nombre màxim d'hectàrees subvencionables per rusc serà de dos.  
- El nombre de ruscos que consigne el titular d'explotació en la sol·licitud anual d'ajuda.  
- El nombre màxim d'assentaments que podran rebre esta ajuda per cada titular d'explotació apícola serà de un, i en el cas d'explotacions amb cens, en la data de presentació de la sol·licitud, igual o superior a cinc-cents ruscos, serà de dos assentaments.  
La quantia de la subvenció que es concedirà als apicultors que complisquen els requisits assenyalats en l'article 4 serà de 10,36 euros per cada hectàrea subvencionable.  
Article 9. Criteris de prioritat  
Estes ajudes es concedixen en règim de concurrència competitiva, de manera que si el conjunt de les ajudes sol·licitades supera els fons disponibles, s'establixen els criteris de prioritat següents, per orde decreixent:  
1. Explotacions ecològiques registrades en el Comité d'Agricultura Ecològica de la Comunitat Valenciana i que comercialitzen els seus productes com a ecològics.  
2. Explotacions on tots els assentaments que s'acullen a esta ajuda es localitzen en zones de la Xarxa Natura 2000.  
3. Titulars d'explotacions agràries prioritàries.  
4. Titular de l'explotació amb la condició de jove agricultor.  
5. Titular de l'explotació que siga dona.  
En cas d'igualtat entre sol·licituds, tindran preferència en l'adjudicació les empreses que acrediten, amb anterioritat a la publicació de la norma per la qual es regula esta ajuda, ocupar major percentatge de treballadors discapacitats en relació amb les respectives plantilles d'estes, o bé es comprometen a contractar un percentatge major de treballadors discapacitats durant l'àmbit temporal de l'ajuda o subvenció. Si persistix l'empat, s'atendran per orde cronològic de data de registre d'entrada.  
Si, ordenades les sol·licituds segons la priorització anterior, no hi ha fons disponibles per al mateix nivell de puntuació, s'efectuarà un repartiment proporcional dels fons disponibles.  
Article 10. Règim de controls  
L'òrgan gestor controlarà les sol·licituds inicials de participació en el règim d'ajudes, així com les successives sol·licituds de pagament anual, de manera que es garantisca la verificació del compliment de tots els criteris d'admissibilitat establits per la normativa comunitària i per la legislació nacional i autonòmica. Les verificacions es realitzaran per mitjà de controls administratius, així com per mitjà de controls sobre el terreny.  
Els controls administratius consistiran en la comprovació de les dades consignades en la sol·licitud de l'ajuda, així com l'adequació d'estos amb els que es troben en poder de l'administració pública.  
El Comité d'Agricultura Ecològica, proporcionarà informàticament a l'òrgan gestor la relació de titulars d'explotacions apícoles inscrites en el registre corresponent. Esta informació es contrastarà amb les ajudes sol·licitades.  
Els controls sobre el terreny s'efectuaran respectant els principis generals recollits en l'article 14 del Reglament (CE) núm. 1975/2006 i seguint el pla de controls establit per la Conselleria d'Agricultura, Pesca i Alimentació, així com qualsevol altra actuació en eixe sentit que es crega oportuna. Estos controls sobre el terreny es realitzaran durant el període de retenció a què es fa referència en l'article 4, a l'efecte de verificar el compliment dels requisits exigits en la convocatòria i constatar la ubicació dels ruscos.  
En els controls sobre el terreny, els titulars facilitaran els corresponents llibres d'explotació actualitzats, així com tots els documents o proves que permeten controlar els diferents compromisos i obligacions del beneficiari.  
Si es comprova que el nombre de ruscos d'un assentament és inferior al declarat, l'ajuda es calcularà sobre la base dels ruscos determinats. Si la diferència és superior al 3% o a un rusc, però inferior o igual al 20% del nombre de ruscos declarats, l'ajuda es calcularà una vegada sostret el doble de la diferència entre el nombre de ruscos del compromís i els declarats. Si el nombre de ruscos determinat d'acord amb allò que s'ha expressat adés resulta inferior en més d'un 20% al nombre de ruscos que figura en el compromís de la mesura agroambiental, l'import de l'ajuda serà zero.  
En cas de comprovar que la distància entre assentaments és inferior a un quilòmetre, es considerarà vàlid únicament l'assentament comunicat en primer lloc, i es consideraran nul·les les declaracions presentades posteriorment que s'ubiquen en el radi d'un quilòmetre de la primera declaració. Igualment, es consideraran nul·les les declaracions d'assentaments a distàncies inferiors a un quilòmetre efectuades en la mateixa data.  
Article 11. Compliment de la condicionalitat: reduccions i exclusions  
Totes les persones que sol·liciten les ajudes previstes en esta orde han de complir la condicionalitat.  
S'entendrà per condicionalitat tant els requisits legals de gestió com les bones condicions agràries i mediambientals previstes en el Reglament (CE) núm. 1782/2003, que es concreten en el Reial Decret 2352/2004, de 23 de desembre, sobre l'aplicació de la condicionalitat en l'àmbit de l'Estat espanyol, i en el Decret 91/2006, de 23 de juny, del Consell, sobre aplicació de la condicionalitat en relació amb les ajudes directes en el marc de la política agrícola comuna, en l'àmbit de la Comunitat Valenciana.  
En cas d'incompliment de la condicionalitat, s'aplicaran reduccions i exclusions d'acord amb el que s'establix en la subsecció II de la secció «Compliment de la condicionalitat» del Reglament (CE) 1975/2006.  
Article 12. Instrucció del procediment  
La instrucció del procediment de concessió d'esta ajuda correspon a les direccions territorials de la Conselleria d'Agricultura, Pesca i Alimentació, que realitzaran d'ofici totes les actuacions que considereen necessàries per a la determinació, el coneixement i la comprovació de les dades en virtut de les quals haja de formular-se la proposta de resolució, i hauran de remetre a l'òrgan col·legiat un informe d'avaluació de les sol·licituds.  
A la vista de l'informe d'avaluació, l'òrgan col·legiat realitzarà la proposta de concessió de les ajudes. Este òrgan estarà integrat per tres membres: el cap del Servici d'Innovació i Tecnologia Ramadera i dos funcionaris designats per la Direcció General de Producció Agrària.  
A la vista de la documentació aportada i la proposta de l'òrgan col·legiat, l'òrgan concedent resoldrà la concessió d'esta ajuda.   
Article 13. Resolució de concessió  
La competència per a la resolució de les ajudes regulades en esta orde serà del director general amb competències en matèria de foment de la competitivitat de les explotacions agràries i ramaderes i l'increment de la seua sostenibilitat, per delegació del director de l'Agència Valenciana de Foment i Garantia Agrària en l'Acord de 31 de juliol de 2007, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació (DOCV núm. 5588, de 30.08.2007).  
El termini màxim per a resoldre i notificar la resolució de les ajudes serà de sis mesos comptadors a partir de la data de publicació de la convocatòria anual. Transcorregut este termini sense que s'haja notificat resolució expressa, els interessats podran entendre desestimada la seua sol·licitud per silenci administratiu, de conformitat amb les disposicions de l'article 44 de la Llei 30/92, de Règim Jurídic de les Administracions Públiques i del Procediment Administratiu Comú.   
Davant de la resolució procedirà el recurs de reposició davant del director de l'Agència Valenciana de Foment i Garantia Agrària, en el termini d'un mes comptador des de l'endemà d'aquell en què tinga lloc la seua notificació, de conformitat amb el que s'establix en els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, o bé directament un recurs contenciós administratiu en el termini de dos mesos, comptadors des de l'endemà de la publicació, de conformitat amb el que s'establix en els articles 10 i 46 de la Llei de la Jurisdicció Contenciosa Administrativa.  
La resolució de concessió indicarà que l'ajuda està subvencionada pel FEADER en virtut del Programa de Desenvolupament Rural de la Comunitat Valenciana 2007-2013, dins de l'eix 2, del programa esmentat.  
Article 14. Reintegrament de les ajudes  
Si el beneficiari de les subvencions previstes en esta orde incomplix els compromisos i les condicions previstes en esta disposició, amb independència d'altres responsabilitats en què haja pogut incórrer, perdria el dret a la subvenció concedida, amb l'obligació de reembossar les quantitats ja percebudes, incrementades amb els interessos de demora legals.  
La recuperació dels pagaments indeguts es realitzarà d'acord amb el que s'establix en el Reglament (CE) núm. 1848/2006, de la Comissió, de 14 de desembre de 2006, relatiu a les irregularitats i a la recuperació de les sumes indegudament pagades en el marc del finançament de la política agrícola comuna, així com a l'organització d'un sistema d'informació en este àmbit, i pel qual es deroga el Reglament (CEE) núm. 595/91, del Consell, i segons el procediment de reintegrament establit per l'organisme pagador en aplicació de l'article 73 del Reglament (CE) núm. 796/2004, de la Comissió, de 21 d'abril de 2004, pel qual s'establixen disposicions per a l'aplicació de la condicionalitat, la modulació i el sistema integrat de gestió i control previstos en el Reglament (CE) núm. 1782/2003, del Consell, pel qual s'establixen disposicions comunes aplicables als règims d'ajuda directa en el marc de la política agrícola comuna i s'instauren determinats règims d'ajuda als agricultors, i subsidiàriament s'aplicarà el que s'establix en la Llei 38/2003, de 17 de novembre, General de Subvencions, i en el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Les resolucions corresponents a la pèrdua o minoració de l'ajuda es dictaran pel mateix òrgan concedent.  
Article 15. Casos de força major o circumstàncies excepcionals  
En els casos de força major o circumstàncies excepcionals que impedisquen al beneficiari continuar amb els compromisos subscrits, no s'exigirà cap reembossament de les ajudes percebudes pel període de compromís efectiu.  
Són causa de força major, d'acord amb les disposicions de l'article 47 del Reglament (CE) 1974/2006, les següents:  
a) Defunció del titular.  
b) Llarga incapacitat professional del beneficiari.  
c) Expropiació d'una part important de l'explotació, si esta expropiació no era previsible el dia en què es va subscriure el compromís.  
d) Epizoòtia que afecte la totalitat o a una part dels ruscos del productor.  
El beneficiari o el seu drethavent notificarà per escrit a la Conselleria d'Agricultura, Pesca i Alimentació els casos de força major o les circumstàncies excepcionals, i hi adjuntarà les proves pertinents, en el termini de deu dies hàbils a partir de la data en què el beneficiari o el seu drethavent estiga en condicions de fer-ho.  
Article 16. Finançament  
El pagament de les ajudes es farà a càrrec de la línia pressupostària corresponent al capítol IV de l'Agència de Foment i Garantia Agrària, línia SE832000 (fons FEADER), que corresponen a l'aplicació a la Comunitat Valenciana de la política agrària comunitària, amb els límits pressupostaris que s'indicaran en cada resolució anual de convocatòria de les ajudes.  
En el finançament d'esta línia participen, a més del FEADER, el Ministeri de Medi Ambient i Medi Rural i Marí i la Generalitat Valenciana.  
Article 17. Revisió i normativa aplicable  
Tota alteració de les condicions tingudes en compte per a la concessió de la subvenció podrà donar lloc a la modificació de la resolució de concessió, i el beneficiari haurà de procedir, si és el cas, al reintegrament de les quantitats percebudes.  
En tots els apartats relatius a estes ajudes, i quan hi haja dubtes d'interpretació respecte d'això, s'aplicarà la Llei 38/2003, de 17 de novembre, General de Subvencions, i el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat.  
Article 18. Publicitat de les ajudes  
Com a mínim una vegada a l'any, l'Agència Valenciana de Foment i Garantia Agrària, com a autoritat competent de gestió del Programa de Desenvolupament Rural de la Comunitat Valenciana, publicarà en el Diari Oficial de la Comunitat Valenciana les subvencions concedides, amb expressió de la convocatòria, el programa i crèdit pressupostari a què s'imputen, beneficiari, quantitat concedida i finalitat de la subvenció.  
Article 19. Custòdia  
De conformitat amb les disposicions de l'article 9 del Reglament (CE) núm. 885/2006, els justificants de les despeses finançades i dels ingressos assignats que haja de recopilar el FEADER es mantindran a disposició de la Comissió almenys durant els tres anys següents a aquell en què l'organisme pagador realitze el pagament final.  
DISPOSICIONS FINALS  
Primera  
Esta orde entrarà en vigor l'endemà de la publicació en el Diari Oficial de la Comunitat Valenciana.  
Segona   
Contra esta orde es podrà interposar un recurs contenciós administratiu, en el termini de dos mesos comptadors des de l'endemà de la publicació.  
València, 22 de setembre de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
ANNEX  
Llista de municipis d'ubicació dels assentaments en zones desfavorides de muntanya i zones desfavorides per despoblament:  
03401 Agres  
03706 Alcalalí  
03604 Alcocer de Planes  
03054 Alcoleja  
03387 Alfafara  
03885 Almudaina  
03303 L'Alqueria d'Asnar  
03062 Balones  
03221 Benasau  
03085 Beniardá   
03010 Beniarrés  
03835 Benigembla  
03291 Benifallim  
03231 Benifato  
03936 Benilloba  
03094 Benillup  
03689 Benimarfull  
03033 Benimassot  
03449 Benimantell  
03065 Bolulla  
03822 Callosa d'En Sarrià  
03946 Castell de Castells  
03679 Cocentaina  
03764 Confrides  
03679 Quatretondeta  
03541 Facheca  
03507 Famorca  
03558 Gaianes  
03255 Gorga  
03009 El Castell de Guadalest  
03861 L'Orxa  
03790 Millena  
03507 Muro de Alcoy  
03427 Penàguila  
03051 Planes  
03854 Polop  
03376 Relleu   
03569 Sella   
03462 Tàrberna   
03247 Tibi  
03362 Tollos  
03019 La Torre de les Maçanes  
03343 La Vall d'Alcalà  
03849 La Vall d'Ebo  
03806 Vall de Gallinera  
03652 La Vall de Laguar  
12767 Atzeneta del Maestrat  
12844 Aín  
12364 Albocàsser  
12201 Alcudia de Veo  
12329 Alfondeguilla  
12130 Algimia de Almonacid  
12725 Almedíjar  
12056 Altura  
12667 Arañuel  
12814 Ares del Maestre  
12008 Argelita  
12805 Ayódar  
12631 Azuébar  
12490 Barracas  
12214 Bejís  
12372 Benafer  
12128 Benafigos  
12984 Benasal  
12435 Benlloch  
12684 Canet lo Roig  
12445 Castell de Cabres  
12218 Castellfort  
12998 Castellnovo  
12976 Castillo de Villamalefa  
12544 Catí  
12201 Caudiel  
12659 Cervera del Maestre  
12873 Xert  
12159 Xodos  
12568 Chóvar  
12767 Cinctorres  
12041 Cirat  
12633 Cortes de Arenoso  
12368 Costur  
12031 Les Coves de Vinromà  
12091 Culla  
12270 Eslida  
12442 Espadilla  
12045 Fanzara  
12952 Figueroles  
12767 Forcall  
12629 Fuente la Reina  
12770 Fuentes de Ayódar  
12921 Gaibiel  
12576 Geldo  
12118 Herbés  
12161 Higueras  
12996 La Jana  
12566 Jérica  
12881 Lucena del Cid  
12993 Ludiente  
12590 La Mata  
12165 Matet  
12924 Montán  
12642 Montanejos  
12576 Morella  
12921 Navajas  
12696 Olocau del Rey  
12692 Palanques  
12991 Pavías  
12307 Pina de Montalgrao  
12657 Portell de Morella  
12784 Puebla de Arenoso  
12730 La Pobla de Benifassà   
12087 La Pobla Tornesa  
12761 Rossell  
12765 Sacañet  
12077 La Salzadella  
12863 Sant Joan de Moró  
12830 Sant Mateu  
12973 San Rafael del Río  
12983 Sarratella  
12122 Segorbe  
12788 Sierra Engarcerán  
12807 Soneja  
12569 Sot de Ferrer  
12478 Suera  
12957 Teresa  
12000 Tirig  
12578 Toga  
12796 Todolella  
12545 Torás  
12600 El Toro  
12484 Torralba del Pinar  
12820 La Torre d'En Besora  
12972 La Torre d'en Doménec  
12993 Torrechiva  
12878 Traiguera  
12232 Les Useres  
12817 Vall d'Alba  
12520 Vall de Almonacid  
12006 Vallat  
12836 Vallibona  
12683 Vilanova d'Alcolea  
12452 Vilafamés  
12441 Vilafranca  
12813 Villahermosa del Río  
12713 Villamalur  
12911 Villanueva de Viver  
12353 Villar de Canes  
12046 Villores  
12137 Vistabella del Maestrazgo   
12864 Viver  
12090 Zorita del Maestrazgo  
12574 Zucaina  
46598 Ademuz  
46158 Alcublas  
46652 Alpuente  
46714 Andilla  
46821 Anna  
46628 Aras de los Olmos  
46248 Ayora  
46135 Benagéber  
46876 Bicorp  
46965 Bolbaite  
46872 Calles  
46993 Camporrobles  
46655 Casas Altas  
46659 Casas Bajas  
46264 Castielfabib  
46331 Caudete de las Fuentes  
46357 Chella  
46930 Chelva  
46187 Chera  
46163 Chulilla  
46864 Cofrentes  
46429 Cortes de Pallás  
46880 Domeño  
46675 Dos Aguas  
46803 Enguera  
46751 Estubeny  
46191 Fuenterrobles  
46175 Gátova  
46936 Higueruelas  
46901 Jalance  
46342 Jarafuel  
46246 Loriguilla  
46673 Losa del Obispo  
46169 Millares  
46868 Navarrés  
46999 Puebla de San Miguel  
46170 Quesa  
46573 Requena  
46556 Siete Aguas  
46868 Sinarcas  
46012 Sot de Chera  
46855 Teresa de Cofrentes  
46636 Titaguas  
46359 Torrebaja  
46089 Tuéjar  
46740 Utiel  
46116 Vallanca  
46959 Venta del Moro  
46983 Villar del Arzobispo  
46291 Villargordo del Cabriel  
46280 Yátova  
46961 La Yesa  
46285 Zarra


Còpia Permalink ELI